- Mor, mor, hun har taget piller - der faldt et pilleglas ud af hendes lomme! Den chokerende besked fik Janni Brath af sin dreng, der netop havde opdaget, at hans storesøster på 12 år forsøgte at tage livet at sig selv. Det lykkedes for familien at få pigen på sygehuset i tide, og nu er hun indlagt på Børneafdelingen på Sygehus Vendsyssel i Hjørring. Allerede i efteråret forsøgte Janni Brath at råbe Hjørring Kommune op. Hendes datter har diagnosen infantil autisme, og har bare fået det værre og værre det seneste halve år. - Man sidder tilbage med en enorm følelse af afmagt og fortvivelse. Det her kunne have været undgået, hvis myndighederne havde taget dét til efterretning, som vi har fortalt, fortæller Janni Brath til TV2/Nord. Se historien i vores udsendelse i aften klokken 19.20.

Opsummering:
Janni Brath fra Hjørring har længe forsøgt at få hjælp til sin autistiske datter - men uden held. Langfredag var tragedien tæt på at indtræffe.